1585.

Godina **1585** (**[[rimski brojevi|MDLXXXV]]**) bila je redovna godina koja počinje u utorak po gregorijanskom kalendaru odn. redovna godina koja počinje u petak po 10 dana zaostajućem julijanskom kalendaru. 

## Događaji
* 3. 3. - Prva predstava u Palladiovom *[[Teatro Olimpico]]* u Vicenzi. 
* 10. 3. - Sabor u Gradcu kod Zagreba, žalbe na generala hrvatske krajine Josipa Jošta Thurna jer je zatočio dvojicu plemića i zauzeo imanja Kobasića u okolišu karlovačkom.
* april - Petru Cercel beži iz Vlaške a Turci umesto njega za vojvodu postavljaju Mihnju II koji im je obećao veći porez (ostaje do 1591). 
* 24. 4. - Kardinal Felice Peretti di Montalto postao papa Siksto V. (do 1590).
* 7. 7. - Pod pritiskom Katoličke lige francuski kralj Anri III potpisuje Nemourski ugovor koji provocira Osmi rat sa Hugenotima (do 1598), kojima su oduzeti svi verski i politički ustupci.
* 8. 8. - John Davis stigao do zaljeva Cumberland na Baffinovom otoku, tražeći Sjeverozapadni prolaz. 
* 17. 8. - Osamdesetogodišnji rat: Opsada Antverpena okončana padom grada u španske ruke - protestantska većina dobija rok od dve godine za iseljenje (odlaze na sever i učestvuju u Holandskom zlatnom dobu), dvovekovna holandska blokada reke Scheldt će sprečavati oporavak grada.
* 17. 8. - Prva grupa engleskih kolonista se iskrcala da osnuje Roanoke uz obalu Sjeverne Karoline (odlaze sledećeg juna). 
* 20. 8. - Anglo-španski rat (1585-1604): Nonsuchki ugovor predviđa pomoć engleske kraljice Elizabete Holanđanima protiv Španaca.
* 9. 9. - Osnovana Frankfurtska berza. 
* 14. 9. - Ferhat-paša Sokolović došao pred Bihać, ali odlazi već sutradan zbog nedovoljnog broja pješaka.
* septembar-oktobar? - Osmansko-safavidski rat: Özdemiroğlu Osman-paša osvojio Tabriz (Osmanlije ga drže do 1603).
* 18. 12. - Juraj II. Drašković imenovan za kardinala.

### Tokom/tijekom godine
* Grčki doseljenici napustili mletačku Istru. 
* Velika suša u Hrvatskoj, vrlo nizak vodostaj rijeka.
* U jednom zapisu se prvi put spominje požeški mitropolit.
* Izgrađen most preko Drine kod Zvornika.
* Kratovski mitropolit Visarion stigao u Moskvu gde traži pomoć za Osogovski manastir.
* pribl. - Beogradski nazor Ejnehan-beg podigao kasnije nazvanu Batal-džamiju.
* Šiitski vladar Tripolija Yusuf Sayfa digao ustanak, uključili se i Druzi, Osmanlije pogubile njihovog lidera Korkmaza (otac Fakhr-al-Dina II); egipatski namesnik Ibrahim-paša Novošeherlija je ratovao u libanskom regionu Šuf protiv Druza, privremeno ih razoružao i naterao da plate zaostali porez.
* Iz Veracruza u Sevillu stigla prva komercijalna pošiljka čokolade u Evropu (koristi se kao napitak). 
* Objavljena *[[La Galatea]]*, prva Cervantesova knjiga. 
* Objavljena knjižica *De Thiende* flamanskog matematičara Simona Stevina o decimalnim brojevima.
* Toyotomi Hideyoshi postao *[[Sesshō i kampaku|kampaku]]* (prvi sekretar cara).

## Rođenja

* 5. 3. - Johann Georg I od Saksonije, protestantski knez-izbornik († 1656)
* 23. 6. - Franjo Glavinić, franjevac, književnik († 1652)
* 9. 9. - Kardinal Richelieu, francuski državnik († 1642)
* 28. 10. - Cornelius Jansen, verski reformator († 1638)
* ? - Şehzade Yahya, treći sin sultana Mehmeta III († 1649)

## Smrti

* 10. 4. - Grgur XIII., papa (* 1502)
* 6. 8. - Jermak Timofejevič, kozak, ratnik u Sibiru (* ca. 1532-42)
* 29. 10. - Özdemiroğlu Osman-paša, osmanski veliki vezir (* 1527)
* 22. 12. - Vittoria Accoramboni, italijanska plemkinja (* 1557)
* 27. 12. - Pierre de Ronsard, pesnik (* 1524)
* ? - Sabo Bobaljević, pjesnik (* ca. 1530)
* ? - Takiyüddin, osmanski naučnik (* 1526)

## Reference

;Literatura
* Vjekoslav Klaić, Svezak treći: dio prvi..... Prva knjiga: Doba kraljeva Ferdinanda I., Maksimilijana i Rudolfa (1527-1608) (archive.org)